标题：古今医案按
简介
《古今医案按》（公元 1778 年）清．俞震（东扶）着。十卷。选择历代医案加以按语，发挥医案的义理较为深入。
书凡十卷。按证列目，选辑历代名医医案，上至仓公，下至叶天士共六十余家，一千零六十余案。所选医案多出自江氏《名医类案》，对其他医书属立案奇法者，亦间采一二。
俞氏通过加按形式分析各家医案。在按语中，对各家的学术思想，褒贬分明，择善而从。并结合自己的临床经验，析疑解惑，明确指出辨证与施治的关键所在。此外，他亦发挥己见在按语中。
全书加按五百三十余条，辨其真伪，别其是非，析其异同，诚补诸按之未逮，为研究前人医案难得的佳著。
作者
俞震（1709-？），字东扶，号惺斋，清代浙江嘉善县人，与同邑名医沈尧封为挚友。自幼博览群书，兼工吟咏，因多病业医，师事金钧（字上陶），得其奥秘，疗效多其中。
内容介绍
自叙孟子言梓匠轮舆．能与人规矩．不能与人巧．巧者何．变通之谓也．巧固不能使人．其实不出规矩．人可即规矩以求巧．而巧自无方．是亦不啻使之矣．医之道将毋同．自古迄今医书多不胜纪．一病必立一门．一门必立数法．究之法有尽．病无尽．一病之变已无尽．或萃数病于一人之身．其更改无尽．医之法于是乎几穷．盖以法也者．不过梓匠轮舆之规矩病不根据规矩以为患．医第循规矩以为治．常者生焉．变者死焉．转恨医之法未备也．不知法岂能备．要在乎用法者之巧耳．闻之名医能审一病之变．与数病之变．而曲折以赴之．操纵于规矩之中．神明于规矩之外．靡不随手而应．始信法有尽．而用法者之巧无尽也．成案甚伙．医之法在是．法之巧亦在是．尽可揣摩．惜向来刊行医案．醇疵互收．一为去取而巧者愈见．此予所以复有古今医案之选也．惟是彼之所谓巧者．自今视之．犹规矩也．倘执巧以为巧．而不更加变通．则巧反成拙．故予于每条下．妄据鄙见以按之．辨其真伪．别其是非．晰其同中之异．表其青出于蓝．或综数事为数语．以 括其大略．或纂述旧说新说补诸案之未逮．随选随录．随录随按．不惮烦词．窃附举隅之意．第恐载籍极博．见闻有限譬诸审曲面势者．能免斫而小之之讥乎．然欲求巧于规矩．敢不择材以削HT ．爰自甲午冬月．为捉笔之始．至戊戌春月．乃得蒇事．时年已七十．阅历既多．或片词之可取．爰付剞劂．质之海内诸同志．
乾隆四十三年岁在着雍奄茂之 月既望惺斋俞震书于酌古堂　
凡例一是编汇选名医成案．所选必择精当．如江氏类案入选颇多．亦不过十之三四．其余仅选十之一二而已．此外见诸史传及说部杂书．或有新意．或立奇法者．间采一二条．俾广见一所选皆有议论有发明之案．庸浅及怪诞不经者概删去．其有病同而治同．虽出两人．
止录一家．同之中必取前辈．或后辈之阐发胜于前辈．则取后舍前．亦无拘也．
一治病所凭在脉．故叙证而兼叙脉者始选之．若不载脉象．但侈治验．入选奚益．盖治病之难．难于识病．识病之难．难于识脉也．然集中间收不载脉者．必辨证详明．或治法新奇．或立论高超．不得以不载脉象而弃之．略备数条．以扩识见．
一前人案中．或涉鄙俚矜夸之语概削去．只存其脉证方论．以为后人认病之法．偶有文繁及词晦者．僭为修饰之．不敢窜改其意．亦仅条达其辞以便观览而已．知我者谅不我罪．
一近日名医有年长于我者．有年少于我者．其治奇病着奇验必录之．今并附入．此皆生平目击．并非得之传闻．若得之传闻者．姑为阙疑．不敢以误传误．
一成案以年代先后为编次．间有颠倒者．因病情相似．连类以便览．年代所不计也．至于称谓前人．或名或字或别号及乡里．就人所易晓者称之．不拘一律．
一是编列为十卷．各分门类．以便查阅．至门类十三科实未能全．只就昔人有成案者选之．每门多寡不拘．会心者闻一知十．可推展得其旨矣．
一各案引用之方．不能备录．间有附于案中及案后者．恐卷帙繁冗．录亦不详．嗣有古今经验方按续出问世．
一诸案所载有妙义者．议论精详方药切当者．以及叙脉病因证候紧要关键处均加密点若震自为按断之语．概不敢置密点．以俟高贤之教正．[1]　
卷一中风
唐书载许允宗初仕陈．为新蔡王外兵参军．时柳太后感风不能言．脉沉而口噤．允宗曰口不下药．宜以汤气蒸之．令药入腠理．周时可瘥．遂造黄 防风汤．煮数十斛．置床下气如烟雾．熏蒸之而得语．遂超拜义兴太守．
震按书称允宗医术若神．曾曰医者意也．在人思虑．即此条思虑巧矣．然仅可治真中风内经所谓其有邪者渍形以为汗也．邪从汗解故得语．若概试诸不能言者决无效．又按罗谦甫治史太尉．冬月坐火炉左侧．觉面热．左颊微汗．旋出外．因左颊疏缓．被风寒客之．右颊急．口 于右．脉浮紧．按之洪缓．罗用升麻汤加桂枝、白芷、艽、防．兼灸地仓颊车穴．此治风中阳明经之表证也．赵僧判半身不遂．语言不出．神昏面红．耳聋鼻塞．六脉弦数．罗谓中藏者多滞九窍．中府者多着四肢．今脏腑俱受邪．先用三化汤行之．通其壅滞使清气上升．充实四肢．次与至宝丹．安心养神．通利九窍．五日．音声出．语言稍利．惟行步艰难．又刺十二经之井穴以接经络．随四时脉症加减用药．百日方愈．此治中腑兼中脏之里证也．皆风邪实证也．张安抚半身不遂．语言謇涩．自汗恶风．痰嗽不寐．罗谓风寒伤形．忧恐忿怒伤气．经云．形乐志苦．病生于脉．神先病也．邪风加之．动无常处．治病必求其本．邪气乃服．用加减冲和汤．汗加黄 ．嗽加五味．其昼夜不睡．因心事烦冗．心火上乘阳分．卫气不得入于阴．用朱砂安神丸．遂得寐．诸证渐减．惟右肩臂痛．经云．虚与实邻．决而通之．又云．下陷者灸之．为阳气下陷入阴中．故肩膊痛不能动．宜以火导之补之．乃于右肩臂上肩井穴．先针后灸．隔一月．再灸肩井．次于尺泽穴．各灸二十八壮．引气下行．与正气相接．遂能运动．仲夏用清肺饮子．秋分用益气调营汤．全愈．此治中经兼中腑．本虚标实之症也．许允宗所治亦系本虚标实者．但病起于暴．故用蒸法．亦如通关散之取嚏．稀涎散之探痰也．
丹溪治浦江郑君．年近六旬．奉养膏粱．仲夏久患滞下．又犯房劳．一夕如厕．忽然昏仆．撒手．遗尿．目上视．汗大出．喉如拽锯．呼吸甚微．其脉大而无伦次部位．可畏之甚此阴虚而阳暴绝也．急令煎人参膏．且与灸气海穴．艾壮如小指．至十八壮．右手能动．又三壮．唇微动．参膏成．与一盏．至半夜后．尽三盏．眼能动．尽二斤．方能言而索粥．尽五斤而利止．十数斤全安．
震按此种病．今常有之．医所用参不过一二钱．至一二两而止．亦并不知有灸法．无效则诿之天命．岂能于数日间用参膏至十余斤者乎．然参膏至十余斤．办之亦难矣．惟能办者不可不知有此法．
赵以德云．余尝治陈学士敬初．因醮事跪拜间．就倒仆．汗如雨．诊之脉大而空虚．年当五十．新娶少妇．今又从跪拜之劳役．故阳气暴散．正若丹溪治郑义士之病同．急煎独参浓汤．连饮半日．汗止．神气稍定．手足俱纵．喑而无声．遂于独参汤中加竹沥．开上涌之痰．次早悲哭．一日不已．以言慰之．遂笑．复笑五七日．无已时．此哭笑者．为阴虚而劳火动其精神魂魄之藏．气相并故耳．正内经所谓五精相并者．心火并于肺则喜．肺火并于肝则悲是也．加连柏之属泻其火．更增荆沥开其闭．八日笑止手动．一月能步矣．
震按此条与前条大同小异．而所以治其小异处．立言用药．绰有精义．可见古人善能模仿成法又不蹈袭成法也．
以上所选实症虚症．分途异治．误用则死．李士材所谓治中风者．必须分别闭与脱．二症明白．此下手第一要着．
丹溪治一妇人．年六十余．手足左瘫．不言而健．有痰．以麻黄．羌活、荆、防、南星全蝎、乳香、没药、木通、茯苓、桔、朴、甘草、红花为末．酒下．未效．时春．脉伏而微．又以淡盐汤入韭汁．每早一碗吐之．至五日．仍以茯苓、白术、陈皮、甘草、浓朴、菖蒲．日进二服．又以川芎、豆豉、山栀、瓜蒂、韭汁、盐汤．吐甚快．后以四君子汤服之．
另以川归、酒芩、红花、木通、浓朴、粘子、苍术、南星、牛膝、茯苓为末．酒糊丸服．十日后．微汗．手足微动而言．
震按前条脱症．脉大无伦．此条闭症．脉伏而微．非有确见．敢用此两路重药乎．须知症与脉宜合参．如此条左瘫不言矣．而健又有痰．其得间在此．与浦江洪宅妇病疟无脉条相似．
又按丹溪治肥人中风．口 ．手足麻废．左右俱作痰治．以蒌、贝、南星、橘、夏、二术、芩、连、柏、荆、防、羌活、桂枝、威灵仙、甘草、花粉等．好吃面．加附子煎．入竹沥、姜汁．更加少酒行经．此大法也．故治中风二十六案．用此加减者甚多．其余以四君、六君．或合四物．或再加连、柏、 、防、天麻、僵蚕、竹沥等．或合风药．更有加全蝎、地龙者．又有用小续命汤、搜风汤、羌活愈风汤、乌药顺气散、苏合香丸者．皆不载脉象若何．何以效法．故不并录．
虞恒德治一妇年五十七．身肥白．春初得中风．暴仆不知人事．身僵直．口噤不语．喉如拽锯．水饮不能入．六脉浮大弦滑．右甚于左．以藜芦末一钱．加麝香少许．灌入鼻窍．吐痰升许．始知人事．身体略能举动．急煎小续命汤倍麻黄．连进二服．覆以衣被．得汗渐苏醒．能转侧．但右手足不遂．语言謇涩．复以二陈汤加芎、归、芍药、羌、防等．合竹沥姜汁．日进二三服．若三四日大便不利．则不能言语．即以东垣导滞丸．或润肠丸微利之则言语复正．如此调理．至六十余．得他病而卒．
震按此条与上丹溪案．俱以实邪治而效．可见辨证宜真．不得专守景岳非风之论．先有成见在胸也．如薛立斋善于用补．而治艾郭武牙关紧．不能言．左体瘫．口眼牵动．神昏欲绝．六脉沉细而涩．谓此中寒湿．非中风也．亦用吐痰药及至宝丹．继以五积散加木香、南星、附子而人苏．后大便洞利痰积而全愈．临斯证者．治虚寒．治风痰．固宜对勘．
薛立斋治一人．年六十余．素善饮酒．两臂作痛．服祛风治痿之药．更加麻木发热．体软痰涌．腿膝拘痛．口噤语涩．头目晕重．口角流涎．身如虫行．痒起白屑．立斋曰．臂麻体软．脾无用也．痰涎自出．脾不能摄也．口斜语涩．脾气伤也．头目晕重．脾气不能升也痒起白屑．脾气不能荣也．遂用补中益气汤加神曲、半夏、茯苓．三十余剂．诸症悉退．又用参术膏而愈．
一妇人怀抱郁结．筋挛骨痛．喉间似有一核．服乌药顺气散等药．口眼 斜．臂难伸举痰涎愈甚．内热晡热．食少体倦．立斋云．郁火伤脾．血燥生风所致．用加味归脾汤．二十余剂．形体渐健．饮食渐加．又服加味逍遥散十余剂．痰热少退．喉核少利．更用升阳益胃汤数剂．诸证渐愈．但臂不能伸．此肝经血少．用地黄丸而愈．
秀才刘允功．形体魁伟．不慎酒色．因劳怒头晕仆地．痰涎上涌．手足麻痹．口干引饮六脉洪数而虚．薛以为肾经亏损．不能纳气归源而头晕．不能摄水归源而为痰．阳气虚热而麻痹．虚火上炎而作渴．用补中益气合六味丸．治之而愈．其后或劳役．或入房．其病即作．用前药随愈．
宪幕顾斐斋左半身并手不遂．汗出神昏．痰涎上涌．王竹西用参 大补之剂．汗止而神思渐清．颇能步履．后不守禁．左腿自膝至足肿胀甚大．重坠如石．痛不能忍．其痰甚多．
肝脾肾脉洪大而数．重按则软涩．立斋朝用补中益气汤加黄柏、知母、麦冬、五味．煎送地黄丸．晚用地黄丸料加知、柏．数剂诸证悉退．但自弛禁．不能全愈耳．
震按此四案．理精法密．学人所当熟玩．
车驾王用之．卒中昏愦．口眼 斜．痰气上涌．咽喉有声．六脉沉伏．此真气虚而风邪所乘．以三生饮一两．加人参一两．煎服即苏．立斋曰．若遗尿撒手．口开鼾睡为不治．
用前药亦有得生者．夫前饮乃行经络治寒痰之药．有斩关夺旗之功．每服必用人参两许．驾驭其邪而补助真气．否则不惟无益．适足以取败矣．
震按此治中寒寒痰壅塞气道之药．肥人脉沉伏．无火象者．可用之．若脉微细者．必加人参．实非中风药也．折肱漫录云．三生饮施于中风之寒症．妙矣．或有虚火冲逆．热痰壅塞．以致昏愦颠仆者．状类中风．恐乌附非所宜服．立斋治王进士失于调养．忽然昏愦．谓是元气虚．火妄发．挟痰而作．急灌童便．神思渐爽．更用参、 各五钱．芎、归各三钱．元参、柴胡、山栀、炙草各一钱．服之少定．察其形倦甚．又以十全大补汤加麦冬、五味治之而安．予从弟履中．年方强壮．以劳心忧郁而得斯证．痰升遗溺．眼斜视．超时不醒．竟类中风．亦灌以童便而苏．此等证候．皆火挟痰而作．断非三生饮所可治者．并姜汤亦不相宜也．同一卒然昏愦．而所因不同．须细审之．[2]
类中
伤风
中寒
伤寒　
卷二温热病
瘟疫
大头瘟
暑
湿
消渴
火
霍乱
泄泻
伤食
不食　
卷三疟
痢
疟痢
呃逆
厥
痉
疝
气冲
眩晕
卷四虚损
痨瘵
恶寒
发热
血证
衄血
下血
溺血
汗
卷五七情
郁
诈病
痰
痞满
吞酸吐酸
嘈杂
呕吐
噎膈
喑
咳嗽
喘
喘胀
肿胀　
卷六不寐
怔忡
痫
癫狂
鬼疰
邪祟
遗精
便浊
五淋
溺闭
遗尿
小便涩数
二便不通
大便秘结
交肠
百合病
人渐缩小、人暴长大
诸虫
中毒
骨哽
误吞金铁
误吞虫　
卷七头痛
心脾痛
腹痛
腰痛
背痛
胁痛
膝痛
鹤膝风
香港脚
脚上诸证
面病
耳
鼻
发脱眉落
目
咽喉
唇
口
舌
牙齿　
卷八黄胆
身痒
麻木
痹
痿
瘕
积块
前阴病
阳痿
阴吹
脱肛
痔
瘴气　
卷九\女科经水
师尼寡妇异治
崩漏
带下
妊娠睹病
肿喘
恶阻
转胞
堕胎
难产
胎肖胎忌
胞衣不下
血晕
腹痛
腰痛
头痛
中风
痉
螈搐
厥冷
发热、谵语、昏瞀
寒热
惊
潮热、吐衄血
泄泻
浮肿
气喘
损破尿胞、脱下子宫
玉关不闭
卷十\外科疥疮
痱痤
瘤赘
瘰
霉疮
下疳疮
肺痈
胃痈
肠痈
腹痈
乳疡
卷十\幼科胎毒
胎晕
热证
汗
喘
吐泻
嗜卧
惊搐
痫
螈
黄胆
癖积
疳积
曲背
异证